section_heading: Zakloni u vojnom smislu
paragraph_text: Zakloni su vrsta objekata utvrđivanja u obliku iskopina, a služe za djelovanje i zaštitu jednog ili više vojnika, topničkog i raketnog oružja ili borbenih vozila (tenkova, oklopnih vozila i transportera), odnosno objekti za zaštitu neborbenih vozila, tehničkih i drugih sredstava. Pod zaklonom se smatra i svi drugi prirodni i umjetni objekti (stablo, kamen, zemljišno udubljenje, jarak, nasip, ograda, zgrada i dr.) koji mogu poslužiti za tu svrhu.